Han var en av stumfilmens fremste regissører, men hans perfeksjonisme førte som oftest til budsjettoverskridelser og flere av hans filmer ble tatt fra ham og klippet om av studioene uten hans godkjenning. Konfliktene med produsenter og studiosjefer førte til at hans karriere som regissør ikke ble langvarig, men han fortsatte å jobbe som skuespiller, både i USA og Europa, fram til sin død.